**ПЪЛНО ОПИСАНИЕ НА ОБЕКТА НА ПОРЪЧКАТА, ВКЛЮЧИТЕЛНО ОСНОВНИ ХАРАКТЕРИСТИКИ**

*За обекти общинска собственост, определени за събаряне, както и по Наредбата за принудителното изпълнение на заповеди за премахване на строежи или части от тях на територията на Община Русе:*

Да се извършват събаряне на обекти общинска собственост и обекти по Наредбата на Общински съвет Русе, които ще бъдат възлагани по отделно при настъпване на необходимост от това. За всеки обект, изпълнителят ще получава предварителна количествена сметка и придружително писмо с указания за срока на изпълнение, РЗП на строежа и изискване за изготвяне на план за управление на строителните отпадъци.

Всички образувани отпадъци да се извозват на регионално депо и се доказват с кантарни бележки. Преди започване на работа, когато се засяга уличното платно е необходимо участъка да бъде сигнализиран съгласно изискванията на Наредба №2 за временната организация и безопасност на движението при извършване на строителни и мантажни работи по пътищата и улиците. Изпълнителят е длъжен да спазва Наредба №2 за минималните изисквания за здравословни и безопасни условия на труд при извършване на СМР. Преди започване на работа изпълнителят е длъжен, съвместно с лицето/лицата изпълняващи инвеститорски контрол да съставят протокол акт обр. 2 съгласно Наредба №3 за съставяне на актове и протоколи по време на строителството, за откриване на строителната площадка.

Дейността е необходимо да започне след одобряване на плана за управление на строителните отпадъци, освобождаването на всеки един от строежите от обитателите и прекъсване на захранването на обекта с ток и вода. За целта изпълнетеля е необходимо да поддържа връзка с общинската администрация. Събарянето да се изпълнява ръчно и механизирано, като годните за използване строителни материали се почистват и сортират по вид. Всички отделени строителни материали да се опишат и приемат от съвместна комисия от представител на възложителя и представител на фирмата изпълнител. Приетите годни строителни материали да се предадат с протокол за съхраняване на ОП "КД", на място посочено от Директора или упълномощено от него лице, като транспорта и разтоварването са за сметка на изпълнителя. След приключване на събарянето теренът да бъде подравнен и насипан пръст. Завършването на всеки обект се удостоверява с двустранно подписан протокол за реално изпълнените СМР по количества и цени, придружен с анализи за образуване на единичните цени за всички видове работи и акт обр. 15 съгласно Наредба №3 за съставяне на актове и протоколи по време на строителството. Анализите за единичните цени да се правят на база определените норма време и механизация, определени в Уедрени сметни норми /УСН/ - Разваляне и разрушаване на сгради и съоръжения. На заплащане подлежат само реално изпълнените видове работи, предварително зададени от Възложителя. Показателите на ценообразуването при формиране на единичните цени са непроменливи за всички обекти, съгласно офертата на изпълнителя.

*За обекти по Наредба № 25 за принудителното изпълнение на заповеди за премахване на незаконни строежи или части от тях от компетентните органи на Община Русе*

Да се извършва събаряне на обекти по Наредбата за принудителното изпълнение на заповеди за премахване на незаконни строежи или части от тях от компетентните органи на Общински съвет Русе, които ще бъдат възлагани по отделно при настъпване на необходимост от това. За всеки обект, изпълнителят ще получава предварителна количествена сметка и придружително писмо с указания за срока на изпълнение и при необходимост изискване за изготвяне на план за управление на строителните отпадъци и план за безопасност и здраве. Съгласно чл. 5, ал. 1 от Наредбата, изпълнителят е длъжен в срок от 15 работни дни по негово разпореждане, съответните му специалисти да проведат предварително проучване по местонахождение на незаконния строеж, относно начина на изпълнение на премахването, срока за изпълнение и необходимите средства (по количествено-стойностна сметка), резултатите от което се оформят в протокол (обр., Приложение № 2 от Наредбата), съгласно изискванията на чл. 5, ал. 1 и 2 от Наредбата. Всички образувани отпадъци да се извозват на регионално депо и се доказват с кантарни бележки. Преди започване на работа, когато се засяга уличното платно е необходимо участъка да бъде сигнализиран съгласно изискванията на Наредба №2 за временната организация и безопасност на движението при извършване на строителни и мантажни работи по пътищата и улиците. Изпълнителят е длъжен да спазва Наредба №2 за минималните изисквания за здравословни и безопасни условия на труд при извършване на СМР, както и изискванията посочени в чл. 11, ал. 1 и 2 на Наредбата и други относими към случая нормативни документи. Дейността е необходимо да започне след освобождаването на всеки един строеж от движими вещи и други посочени в чл. 10, ал. 1 от Наредбата и прекъсване на захранването на обекта с ток, вода и други. За целта изпълнетеля е необходимо да поддържа връзка с общинската администрация. Изнесеното движимо имущество по чл. 10, ал. 1 се оставя на отговорно съхранение в помещение на изпълнителя, като служителите на изпълнителя в присъствие на представители на общината съставят опис за вида, количеството и състоянието му при изнасянето. Събарянето да се изпълнява по преценка на изпълнителя, като окончателното почистване на строителната площадка от строителни отпадъци и възстановяване на терена се извършва от адресата/тите на заповедта за тяхна сметка. След изпълнението на заповедта за принудително премахване на незаконния строеж се съставя протокол (обр., Приложение № 4 от Наредбата) от представители на общината и изпълнителя, в присъствието на представители на Министерството на вътрешните работи, екземпляр от който се изпраща на териториалното звено на Агенцията по геодезия, картография и кадастър. Анализите за единичните цени да се правят на база определените норма време и механизация, определени в Уедрени сметни норми /УСН/ - Разваляне и разрушаване на сгради и съоръжения. На заплащане подлежат само реално изпълнените видове работи, предварително зададени от Възложителя. Показателите на ценообразуването при формиране на единичните цени са непроменливи за всички обекти, съгласно офертата на изпълнителя.

* **Изпълнителят да представи в офертата си следните показатели на ценообразуване:**

- Средна часова ставка

- Процент на допълнителните разходи върху труда, в границите от 1 до 100

- Процент на допълнителните разходи върху механизацията, в границите от 1 до 30

- Процент на доставно-сладови, в границите от 1 до 10

- Процент на печалбата, в границите от 1 до 10

- Цена за изготвяне на план за управление на строителните отпадъци, на стойност повече от 1

- Цена за изготвяне на план за безопасност и здраве, на стойност повече от 1 - Цена за изготвяне на конструктивно становище, на стойност повече от 1 - Цена лв./кв.м. за изготвяне на конструктивен проект за премахване/ проект за укрепване на сграда, на стойност повече от 1 - Цена за месечен наем на кв.м. за съхранение на изнесено движимо имущество, на стойност повече от 1

**!!! УЧАСТНИЦИ ПРЕДЛОЖИЛИ СТОЙНОСТИ ИЗВЪН ПОСОЧЕНИТЕ ПОКАЗАТЕЛИ НА ЦЕНООБРАЗУВАНЕ СЕ ОТСТРАНЯВАТ ОТ УЧАСТИЕ.**